[E3 2019] A Marvel's Avengers Google Stadián is elérhető lesz
Marvel's Avengers / 2019. június 9.
Egy hatalmas reklámzászlóról tudtuk meg
Los Angelesben nagyban készülnek a ma este kezdődő E3-ra, amit az is jelez, hogy a városban többek között a Marvel's Avengersről is kifeszítettek egy bazi nagy promóciós anyagot. Amiről aztán kiderült, hogy a játék mi mindenre fog megjelenni.
A méretes reklámzászlón láthatjuk, hogy a játék PC-n, PlayStation 4-en és Xbox One-on is elérhető lesz, ami körülbelül senkit sem lep meg. Ennél érdekesebb, hogy ezek mellett a Google Stadia neve is felbukkant, amiről ugyan volt nemrég egy sajtótájékoztató és számos játékot is bejelentettek rá, a szuperhősös kalandról ott még nem volt szó. Érdemes még megjegyezni, hogy a Nintendo Switch logója hiányzik a többi mellől, bár erre azért számítani lehetett.
A Google felhős játékszolgáltatásához valamivel több, mint 30 játékot jelentettek be első körben. A címek alapján megtudtuk, hogy a Ubisoft, a Bethesda, a Bandai Namco, a Bungie és 2K is támogatni fogják a Stadiát, illetve már az Avengerst kiadó Square Enix neve is összefüggésbe került velük a Tomb Raider trilógia kapcsán. Érdekes lesz látni, hogy a kiadó kedd hajnalban kezdődő konferenciáján más játékot is bejelentenek-e a platformra (például a Final Fantasy VII feldolgozását).
További E3-as információkért kattintsatok ide!
— Have We Heard Anything About Marvel's Avengers? (@AvengersSE) 2019. június 9.